
38                                                                                                                                    DR 31.10.2016                                    

 

Kalau tidak ada kes, tidak ada keslah. Maknanya proses itu berjalan Yang 
Berhormat. Proses berjalan. Kalau polis katakan tiada tindakan lanjut, tiada tindakan 
lanjutlah.  

Tuan Chua Tian Chang @ Tian Chua [Batu]: The issue is sekarang, bukan 
individu tetapi kemuliaan Dewan ini dicerobohi.  

Timbalan Yang di-Pertua [Datuk Seri Dr. Ronald Kiandee]: Tidak mengapalah, 
saya buat keputusan bahawa saya tidak akan buat ruling untuk memberhentikan IGP dalam 
perkara ini. Kalau keputusan itu tidak tepat, nanti boleh buat usul berasingan.  

Dato’ Haji Mohd. Zaim bin Abu Hasan [Parit]: Assalamualaikum warahmatullahi 
wabarakatuh. Tuan Yang di-Pertua... 

Dr. Mohd. Hatta bin Md. Ramli [Kuala Krai]: Tuan Yang di-Pertua, kita di dalam 
Dewan ini buat cadangan supaya Tuan Yang di-Pertua mengambil tindakan. 

Timbalan Yang di-Pertua [Datuk Seri Dr. Ronald Kiandee]: Tidak perlulah 
cadang untuk saya kaji keputusan saya sebentar tadi.  

Dr. Mohd. Hatta bin Md. Ramli [Kuala Krai]: Hendak mengingatkan bahawa 
Dewan biasa membuat ingatan kepada IGP supaya jangan menghalang pergerakan Ahli 
Parlimen, pergi keluar Dewan. Ertinya kita boleh meminta dan mengarahkan IGP untuk 
membuat sesuatu. Bukan tidak boleh, kita biasa buat.  

Timbalan Yang di-Pertua [Datuk Seri Dr. Ronald Kiandee]: Sudah, sudah. 
Cukuplah. Ya, Yang Berhormat Parit.  

 

12.36 tgh. 

Dato’ Haji Mohd. Zaim bin Abu Hasan [Parit]: Pertama sekali, saya hendak 
mengucapkan terima kasih pada Tuan Yang di-Pertua kerana memberikan kesempatan 
kepada saya untuk bercakap, sambung membahaskan Rang Undang-undang Perbekalan 
2017.  

[Beberapa Ahli Pembangkang keluar Dewan] 

Datuk Seri Panglima Abdul Azeez bin Abdul Rahim [Baling]: Dah gaduh-
gaduh, balik.  

Dato’ Haji Mohd. Zaim bin Abu Hasan [Parit]:  

Terbang tinggi si burung serindit, 
Hinggap sebentar di dahan keras, 

Hajat dibawa dari Parit,  
Mohon izin turut berbahas.  

 

Kedua, seterusnya ucapan setinggi-tinggi terima kasih serta tahniah kepada 
Kerajaan Barisan Nasional yang sentiasa mendahulukan kepentingan rakyat dalam apa 
sahaja keadaan yang berlaku pada hari ini. Saban tahun bajet dibentangkan oleh Yang 
Amat Berhormat Menteri Kewangan, sentiasa prihatin terhadap denyut nadi rakyat umpama 
pepatah Melayu dahulu- kalau asal benda yang baik, jatuh ke laut menjadi pulau. Hal ini 
telah terbukti dengan peruntukan sebanyak RM260.8 bilion dalam pelbagai bentuk insentif 
kepada semua golongan serta lapisan masyarakat dalam pembentangan Bajet 2017. Bajet 
2017 ini juga telah memberikan banyak manfaat kepada seluruh masyarakat.  

Tuan Yang di-Pertua, pelbagai bentuk kebaikan yang telah kerajaan berikan 
kepada rakyat. Namun, perkara baik yang akan dilaksanakan oleh kerajaan ini tidak dapat 
diterima oleh pembangkang. Sebahagian besar Ahli Parlimen pembangkang yang menolak 
serta tidak dapat menerima kebaikan yang telah diberikan oleh kerajaan. Penolakan ini 
ditunjukkan secara jelas dan secara tidak beretika dengan perbuatan keluar dari Dewan 
sewaktu Yang Amat Berhormat Menteri Kewangan membentangkan bajet pada 21 Oktober 
yang lalu. Sikap ditunjukkan oleh Ahli Parlimen pembangkang umpama- enggang apa 
kepada enggang, orang apa kepada orang. Benar memang mudah untuk pembangkang 
melontarkan kata-kata, kerajaan seharusnya melakukan itu ini dan sebagainya. Hakikatnya, 
pembangkang sendiri pun sukar untuk melaksanakan apa yang pernah mereka janjikan.  



Kalau tidak ada kes, tidak ada keslah. Maknanya proses itu berjalan Yang Berhormat. Proses berjalan. Kalau polis katakan tiada tindakan lanjut, tiada tindakan lanjutlah. Tuan Chua Tian Chang @ Tian Chua [Batu]: The issue is sekarang, bukan individu tetapi kemuliaan Dewan ini dicerobohi. Timbalan Yang di-Pertua [Datuk Seri Dr. Ronald Kiandee]: Tidak mengapalah, saya buat keputusan bahawa saya tidak akan buat ruling untuk memberhentikan IGP dalam perkara ini. Kalau keputusan itu tidak tepat, nanti boleh buat usul berasingan. Dato' Haji Mohd. Zaim bin Abu Hasan [Parit]: Assalamualaikum warahmatullahi wabarakatuh. Tuan Yang di-Pertua... Dr. Mohd. Hatta bin Md. Ramli [Kuala Krai]: Tuan Yang di-Pertua, kita di dalam Dewan ini buat cadangan supaya Tuan Yang di-Pertua mengambil tindakan. Timbalan Yang di-Pertua [Datuk Seri Dr. Ronald Kiandee]: Tidak perlulah cadang untuk saya kaji keputusan saya sebentar tadi. Dr. Mohd. Hatta bin Md. Ramli [Kuala Krai]: Hendak mengingatkan bahawa Dewan biasa membuat ingatan kepada IGP supaya jangan menghalang pergerakan Ahli Parlimen, pergi keluar Dewan. Ertinya kita boleh meminta dan mengarahkan IGP untuk membuat sesuatu. Bukan tidak boleh, kita biasa buat. Timbalan Yang di-Pertua [Datuk Seri Dr. Ronald Kiandee]: Sudah, sudah. Cukuplah. Ya, Yang Berhormat Parit. 12.36 tgh. Dato' Haji Mohd. Zaim bin Abu Hasan [Parit]: Pertama sekali, saya hendak mengucapkan terima kasih pada Tuan Yang di-Pertua kerana memberikan kesempatan kepada saya untuk bercakap, sambung membahaskan Rang Undang-undang Perbekalan 2017. [Beberapa Ahli Pembangkang keluar Dewan] Datuk Seri Panglima Abdul Azeez bin Abdul Rahim [Baling]: Dah gaduh- gaduh, balik. Dato' Haji Mohd. Zaim bin Abu Hasan [Parit]: Terbang tinggi si burung serindit, Hinggap sebentar di dahan keras, Hajat dibawa dari Parit, Mohon izin turut berbahas. Kedua, seterusnya ucapan setinggi-tinggi terima kasih serta tahniah kepada Kerajaan Barisan Nasional yang sentiasa mendahulukan kepentingan rakyat dalam apa sahaja keadaan yang berlaku pada hari ini. Saban tahun bajet dibentangkan oleh Yang Amat Berhormat Menteri Kewangan, sentiasa prihatin terhadap denyut nadi rakyat umpama pepatah Melayu dahulu- kalau asal benda yang baik, jatuh ke laut menjadi pulau. Hal ini telah terbukti dengan peruntukan sebanyak RM260.8 bilion dalam pelbagai bentuk insentif kepada semua golongan serta lapisan masyarakat dalam pembentangan Bajet 2017. Bajet 2017 ini juga telah memberikan banyak manfaat kepada seluruh masyarakat. Tuan Yang di-Pertua, pelbagai bentuk kebaikan yang telah kerajaan berikan kepada rakyat. Namun, perkara baik yang akan dilaksanakan oleh kerajaan ini tidak dapat diterima oleh pembangkang. Sebahagian besar Ahli Parlimen pembangkang yang menolak serta tidak dapat menerima kebaikan yang telah diberikan oleh kerajaan. Penolakan ini ditunjukkan secara jelas dan secara tidak beretika dengan perbuatan keluar dari Dewan sewaktu Yang Amat Berhormat Menteri Kewangan membentangkan bajet pada 21 Oktober yang lalu. Sikap ditunjukkan oleh Ahli Parlimen pembangkang umpama- enggang apa kepada enggang, orang apa kepada orang. Benar memang mudah untuk pembangkang melontarkan kata-kata, kerajaan seharusnya melakukan itu ini dan sebagainya. Hakikatnya, pembangkang sendiri pun sukar untuk melaksanakan apa yang pernah mereka janjikan.